**Pályázati Űrlap**

1. **Adatlap**

|  |  |  |
| --- | --- | --- |
|  | A | B |
| 1 | Pályázó adatai*Minden* *sor* *kitöltése* *kötelező.* *Hiányos* *kitöltés* *esetén a* *pályázat* *nem* *értékelhető!* *Kérjük,* *olvashatóan* *töltse* *ki!* |
| 2 | Név: |  |
| 3 | Születési név: |  |
| 4 | Születési hely, idő: |  |
| 5 | Anyja neve: |  |
| 6 | Állampolgárság: |  |
| 7 | Állandó lakóhely: |  |
| 8 | Értesítési cím: |  |
| 9 | Adóazonosító jel: |  |
| 10 | Pénzintézet, számlaszám: |  |
| 11 | Telefonszám: |  |
| 12 | E-mail cím: |  |
| 13 | Elismerés típusa*Csak egy elismerés jelölhető.* *Hiányos* *kitöltés* *esetén* *a* *pályázat* *nem* *értékelhető!* *Kérjük,* *egyértelműen jelölje választását!* |
| 14 | ☐ Pécs Város Kiváló Tanulói és Hallgatói Díja | ☐ Pécs Város Kiváló Nemzetiségi Tanulói és Hallgatói Díja |
| 15 | Nemzetiség*Kizárólag a Pécs Város Kiváló Nemzetiségi Tanulói és Hallgatói Díja pályázat esetében töltendő ki! Kérjük,* *egyértelműen jelölje választását!* |
| 16 | ☐ bolgár☐ görög☐ horvát | ☐ lengyel☐ német☐ örmény | ☐ roma☐ román☐ ruszin | ☐ szerb☐ ukrán |
| 17 | Oktatási intézmény adatai*Minden* *sor* *kitöltése* *kötelező.* *Hiányos* *kitöltés* *esetén* *a* *pályázat* *nem* *értékelhető!* *Kérjük, választását egyértelműen jelölje, és a sorokat olvashatóan* *töltse* *ki!* *Párhuzamos jogviszony esetén mindegyik jogviszony megadása kötelező*. |
| 18 | Középfokú közoktatási intézmény esetében:☐ gimnázium☐ szakgimnázium és technikum☐ szakiskola és szakképző iskola | Felsőfokú oktatási intézmény esetében:☐ alapképzés (ideértve az osztatlan képzést és a felsőoktatási szakképzést)☐ mesterképzés (ideértve a szakirányú továbbképzést)☐ doktori képzés |
| 19 | Intézmény neve: |  |
| 20 | Intézmény címe: |  |
| 21 | Évfolyam: |  |
| 22 | Mellékletek *Kötelező mellékletek nélkül az adatlap a pályázat során nem vehető figyelembe! A csatolt kiemelkedő teljesítményt igazoló dokumentumok jobb felső sarkában kérjük, tüntesse fel a felsorolásban megadott sorszámot*! *A sorszám nélküli dokumentumok nem kerülnek értékelésre.* |
| 23 | Kötelező mellékletek· Pályázó részéről a személyazonosító igazolványt, lakóhelyet, adóazonosító jelet igazoló hatósági igazolvány mindkettő oldalának másolata.· Aktív tanulói, hallgatói jogviszony eredeti példánya a pályázat beadásának félévéről.· Oktatási intézmény, helyi nemzetiségi önkormányzat ajánlólevele.· Utolsó lezárt tanév bizonyítványának, kettő szemeszter leckekönyvének hitelesített másolata. |
| 24 | Kiemelkedő teljesítményt igazoló dokumentumok (sorszámmal ellátva):…….………………………………….………………………………….………………………………….…………………….……………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….…………………………….….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….…………………………………………..…….………………………………….………………………………….………………………………….…………………..…………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….……………………………….………………………………….………………………………….………………………………….………………………….…….………………………………….………………………………….………………………………….………………………………….………………………………….………………………………….…………………………………………….…….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………………….………………………….…….………………………………….………………………………….………………………………….………………………………….………………………………….………………………………….…………………………………………….…….………………………………….………………………………….………………………………….……………………… |

2. **Nyilatkozat**

Alulírott hozzájárulok ahhoz, hogy Pécs Megyei Jogú Város Önkormányzata jelen pályázatom során megadott személyes adataimat megismerje, és azokat kizárólag a pályázat elbírálása céljából az Európai Parlament és a Tanács 2016/679. számú rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény rendelkezéseit betartva kezelje és nyilvántartsa, továbbá sikeres pályázat esetén nevem, oktatási intézményem megjelölését, valamint méltatásomat megjelenítse a városi kiadványokban. Tudomásul veszem, hogy a pályázattal kapcsolatos értesítéseket a fent megadott értesítési címemre továbbítják. Büntetőjogi felelősségem tudatában kijelentem, hogy az általam közölt adatok a valóságnak megfelelnek, a valótlan adatszolgáltatással járó következményeket vállalom.

Nyilatkozom, hogy a pályázatot elbíráló és pontozó testületi üléseken *zárt / nyilvános[[1]](#footnote-1)* ülés megtartását kérem.

Alulírott díjazásom esetén vállalom a 24/2021. (06.01.) számú polgármesteri és jegyzői együttes utasítás Pécs Megyei Jogú Város Önkormányzata Támogatási Szabályzata 4. számú mellékletét képező Felhatalmazó levél kitöltését.

Kelt.……………,……….év……………………..hónap……………..nap.

…………………….………… ……………………………….
 törvényes képviselő aláírása[[2]](#footnote-2) pályázó aláírása

3. **Kitöltési útmutató**

3.1. **Általános információk:**

a) A Pályázati Űrlap kitöltését megelőzően a pályázó tekintse át a Pécs város tanulói és hallgatói díjairól szóló 11/2022. (III.25.) önkormányzati rendeletet.

b) A pályázó a Pályázati Űrlapot jelen útmutatóban meghatározottak szerint köteles kitölteni.

c) A pályázat magyar nyelven, kizárólag a Pályázati Űrlapon nyújtható be. A Pályázati Űrlap sem tartalmában, sem alakjában nem változtatható meg. Kitöltése nyomtatott nagybetűvel vagy gépelve fogadható el.

d) Az adatok megadása során mindvégig törekedni kell a világos, könnyen érthető, tömör és pontos megfogalmazásra. A Pályázati Űrlapot hiánytalanul, minden kérdésre választ adva, az előírt dokumentumok csatolásával kell benyújtani.

e) Az elismerés elnyerésére benyújtott pályázat érdemi vizsgálat nélkül elutasításra kerül a pályázó aláírásának és a kötelező mellékletek csatolásának elmulasztása, valamint a Pályázati Űrlap hiányos kitöltése esetén.

f) Amennyiben a pályázathoz csatolt dokumentumokból megállapítható tények és a Pályázati Űrlapra felvezetett adatok nincsenek összhangban, vagy a Pályázati Űrlap a pályázó által megadott valótlan adatot tartalmaz, úgy Pécs Megyei Jogú Város Önkormányzata Közgyűlése a pályázatot elutasítja.

g) Kevés hely esetén pótlap használata megengedett, ez esetben a pótlapot is alá kell írni, és fel kell tüntetni a csatolás tényét a „Kiemelkedő teljesítményt igazoló dokumentumok (sorszámmal ellátva)” rubrikában.

h) A pályázati anyagot összecsatolva, számozott oldalakkal, zárt borítékban kell benyújtani. Személyes és postai úton történő benyújtás esetén is szükséges feltüntetni a borítékon az alábbi megjelölést: „Pécs város tanulói és hallgatói díjai pályázat”.

i) A benyújtott pályázatok értékelése során az egyes kategóriákban elért pontok összeadódnak.

3.2. **Pályázati Űrlap kitöltésének segédlete:**

3.2.1. **Személyes adatok:**

3.2.1.1. Minden esetben a személyazonosító igazolvány adatai alapján kell kitölteni.

3.2.1.2. Kettős állampolgárság esetén kötőjellel elválasztva mindkét állampolgárság kerüljön feltüntetésre (például: magyar-ukrán stb.).

3.2.1.3. Az adóazonosító jel az adóigazolványon található 10 számjegyből álló szám.

3.2.1.4. Az állandó lakóhely a lakcímet igazoló hatósági igazolvány alapján kerüljön kitöltésre.

3.2.2. **Értesítési cím:**

3.2.2.1. Olyan pontos címet kell megadni értesítési címként (házszám mellett emelet, ajtó megadása, ahol szükséges), melyen a pályázó elérhető, valamint a küldemények átvételéről a lehető leghamarabb gondoskodni tud.

3.2.2.2. Pécs Megyei Jogú Város Polgármesteri Hivatala kizárólag egy esetben kísérli meg a tértivevényes küldemény postázását. A küldemény átvétele a pályázó kötelessége és felelőssége.

3.2.3. **Banki adatok:**

3.2.3.1. A számlavezető bank nevét kérjük pontosan megadni.

3.2.3.2. A bankszámlaszám 3x8 db vagy 2x8 db számjegyből áll. Egyetlen esetben sem kezdődhet 0−val a bankszámlaszám. A számlaszámot különös körültekintéssel, pontosan, ellenőrzést követően szükséges megadni.

3.2.3.3. A számlatulajdonos nevének minden esetben egyeznie kell a pályázó vagy a törvényes képviselője, szülője nevével.

3.2.4. **Elismerés típusa:** Kizárólag csak egy elismerési típus jelölhető. A választást egyértelműen, a rubrika keresztben történő áthúzásával kell jelölni.

3.2.5. **Nemzetiség:** Kizárólag a Pécs Város Kiváló Nemzetiségi Tanulói és Hallgatói Díja esetében töltendő ki. A választást egyértelműen, a rubrika keresztben történő áthúzásával kell jelölni.

3.2.6. **Oktatási intézmény adatai:**

3.2.6.1. Az intézménytípus esetében a választást egyértelműen, a rubrika keresztben történő áthúzásával kell jelölni.

3.2.6.2. Párhuzamos jogviszony esetén mindegyik jogviszony megadása kötelező.

3.2.6.3. Felsőfokú oktatási intézmény esetében az *Intézmény neve* mellett kérjük feltüntetni a főiskolai, egyetemi kar megjelölését is.

3.2.7. Amely pontnál jelen útmutató külön magyarázatot nem ad, ott értelemszerűen kell kitölteni a Pályázati Űrlapot.

3.3. **Igazolási rend:**

3.3.1. A pályázathoz csatolandó kötelező dokumentumok nem lehetnek három hónapnál régebbiek.

3.3.2. A nem megfelelő, sorszámmal el nem látott melléklet esetén a tevékenység nem értékelhető.

3.3.3. Az igazolások abban a sorrendben kövessék egymást, ahogyan a mellékletek listájában feltüntetésre kerülnek.

3.3.4. Érvénytelennek minősül, ha egy hitelesített másolati példányban benyújtandó dokumentum esetén hitelesítés nélküli példányt nyújt be a pályázó.

3.3.5. A pályázó részéről a személyazonosító igazolványt, lakóhelyet, adóazonosító jelet igazoló hatósági igazolvány mindkettő oldalának másolatát csatolni kell a Pályázati Űrlap kötelező mellékleteként.

3.3.6. Az aktív tanulói, hallgatói jogviszonyt igazoló dokumentum eredeti, hitelesített példányának benyújtása a pályázat befogadásának kritériuma.

3.3.7. A Pécs Város Kiváló Tanulói és Hallgatói Díja elismerés vonatkozásában az oktatási intézmény, a Pécs Város Kiváló Nemzetiségi Tanulói és Hallgatói Díja esetében pedig a helyi nemzetiségi önkormányzat ajánlólevelét kell csatolni kötelező mellékletként a Pályázati Űrlaphoz. Az ajánlólevél dokumentumának terjedelme maximum 1 oldal, amely részletes szöveges indoklást nyújt arról, hogy a pályázót tanulmányi eredményei és a közösségi életben végzett tevékenységei méltóvá teszik a pályázott elismerés elnyerésére. A pályázó az ajánlólevelet az oktatási intézmény és a nemzetiségi önkormányzat munkájának támogatása érdekében, lehetőségeihez mérten, legkésőbb a pályázat leadásának határidejét megelőző 15 munkanapig kérje ki az illetékes intézménytől vagy önkormányzati igazgatási szervtől.

3.3.8. Középfokú tanulmányokat folytató tanuló esetében az utolsó lezárt tanév bizonyítványának, felsőfokú képzésben részt vevő hallgató esetében pedig a pályázat benyújtását megelőző kettő szemeszter leckekönyvének hitelesített másolata szükséges.

3.3.9. Nyelvismeret esetében csak az élő idegen nyelvből tett, államilag elismert nyelvvizsga−bizonyítvány másolata értékelhető.

3.3.10. Versenyek esetén a szervezők által kiállított oklevél másolatával vagy igazolással lehet pályázni.

3.4. **Versenyek értelmezése:**

3.4.1. Nemzetközi verseny: legalább két ország részvételével zajló verseny

3.4.2. Országos verseny: legalább 6 megyére meghirdetett verseny

3.4.3. Megyei verseny: legalább 2 településre meghirdetett verseny

3.5. **Közösségi tevékenységek igazolása:**

3.5.1. Demonstrátori, tutori tevékenységet félévenkénti lebontásban kell igazolni. Az igazolást a tanszékvezető vagy a tárgyfelelős oktató adhatja ki, és tanszéki pecséttel is hitelesíteni kell. Az igazolásban tételesen fel kell sorolni a hallgató által végzett tevékenységeket.

3.5.2. Egyesületben, szervezetben, tanulói vagy hallgatói képviseletben végzett tevékenységre vonatkozó igazolás csak az egyesület, szervezet, képviselet vezetőjének aláírásával és szervezeti pecséttel ellátva érvényes. Az igazolásban tételesen fel kell sorolni a tanuló vagy hallgató által végzett tevékenységeket.

3.5.3. Szakkollégiumban, Doktoranduszok Országos Szövetsége körben végzett tevékenységre vonatkozó igazolás esetén az igazolás csak a szervezet elnökének aláírásával érvényes. Az igazolásban tételesen fel kell sorolni a hallgató által végzett tevékenységeket.

3.5.4. Szervezeti tisztség esetén csak a pályázat benyújtása napján érvényben lévő szervezeti tisztség vehető figyelembe.

1. A megfelelő rész aláhúzandó. [↑](#footnote-ref-1)
2. 18. életévét be nem töltött pályázó esetén [↑](#footnote-ref-2)